
A Küldöttgyűlés Technikai Előkészítő Bizottság

FELHÍVÁSA

Valamennyi Területi Vezető Ügyvivő és

Alapszervezeti Vezető Ügyvivő részére!

A VDSzSz Szolidaritás Országos Választmánya 2011. március 10-én döntött a soron következő VIII. Küldöttgyűlés összehívásáról. Meghatározta a Küldöttgyűlés időpontját, helyszínét és javaslatot tett a Küldöttgyűlés napirendi pontjaira, amelyről alapszervezeteinket 2011. március 11-én kiküldött felhívásunkban értesítettük.

A Technikai Előkészítő Bizottság az alapszervezeti vezető ügyvivőkön keresztül felhívja valamennyi VDSzSz Szolidaritás tag figyelmét, hogy az alapszervezetek – a VDSzSz Szolidaritás Felügyelő Bizottsága által meghatározott mandátumok alapján – válasszák meg a VIII. Küldöttgyűlésre delegált küldötteket. A küldöttek személyi adatait – a mellékelt adatlap kitöltésével – a területi szervezetek részére írásban kell megküldeni a szükséges szállásigény megjelölésével 2011. április 20-ig.

Továbbá tegyetek javaslatot a Küldöttgyűlés által megválasztandó tisztségviselők és bizottsági tagok személyére is.

Tisztségek: 

elnök




érdekvédelmi alelnök




gazdasági alelnök




koordinációs alelnök (az Alapszabály tervezet szerint egy új alelnöki tisztség jönne létre, melynek fő feladatai lennének a társasági szervezetek tevékenységének koordinálása, központi szakszervezeti rendezvények szervezése, szervezetépítés és a szakszervezeti képzés hálózati szintű koordinálása)

Bizottsági tagok:
Felügyelő Bizottság




Etikai Bizottság




Országos Számvizsgáló Bizottság

A tisztségviselőkre és a bizottsági tagokra vonatkozó személyi javaslataitokat 2011. április 11-ig írásban küldjétek meg a Technikai Előkészítő Bizottság részére. A személyekre történő jelölés tartalmazza a jelölt személyes adatait (név, lakhely, alapszervezet), a javasolt tisztség megnevezését, a jelöltnek az adott tisztségre való elfogadó nyilatkozatát, rövid szakmai önéletrajzát, továbbá a javaslatot tevő tag, vagy alapszervezet nevét is! 
VDSzSz Szolidaritás 1146 Budapest, Ajtósi Dürer sor 27/A.

Budapest, 2011. március 25.

